પ્રાસંગિક પ્રવચન કરતા પૂર્વ અધ્યક્ષ શ્રી રમણલાલ વોરાએ જણાવ્યું હતું કે,પ્રાચીન સમયમાં વટપલ્લી નગરી એટલે કે હાલનું વડાલી નગર શિક્ષણ નગરી તરીકે ખ્યાતનામ હતી. આજના હરીફાઇના યુગમાં પણ બાળકોને ગુણવત્તા સભર શિક્ષણ આપવાનું કામ સાબરકાંઠા જિલ્લાના શિક્ષકો રાજયના જુદા-જુદા જિલ્લાઓમાં કરી રહ્યા છે. તેમણે રાજયની પ્રવર્તમાન શિક્ષણની રૂપરેખા આપતા ઉમેર્યુ હતું કે, રાજયમાં છેલ્લા થોડા વર્ષ દરમિયાન ૭૫૦૦થી વધુ શિક્ષકોની ભરતી કરવામાં આવી છે. આ ઉપરાંત શાળાઓમાં પાયાની સુવિધાઓ ઉભી કરવામાં આવી છે. એક શિક્ષક તરીકે આપણે કેમ શ્રેષ્ઠ વિધાર્થીનું નિર્માણ ન કરી શકિએ. તેમણે દરેક શિક્ષકને શ્રેષ્ઠ શાળા બનાવવા માટે પ્રોત્સાહિત કર્યા હતા.